Coba jelasin Meja Resolute dari HMS Resolute (1850) dalam bahasa melayu dong

Kerajaan Britain telah memesan sekurang-kurangnya tiga buah meja yang diperbuat daripada kayu kapal ini, dan meja-meja ini telah dibina oleh pembuat kabinet dari Joiner's Shop di Limbungan Chatham. Sebuah meja pasangan yang besar telah dihadiahkan kepada Presiden A.S Rutherford B. Hayes pada tahun 1880 sebagai tanda terima kasih di atas penyelamatan dan pengembalian kapal Resolute. Sejak itu, meja ini dikenali sebagai meja Resolute - dan digunakan oleh setiap Presiden Amerika kecuali Lyndon Johnson, Richard Nixon dan Gerald Ford. Meskipun kebanyakan presiden menggunakannya sebagai meja rasmi di Pejabat Oval, terdapat beberapa keadaan di mana ia telah digunakan sebagai sebuah meja peribadi di Kediaman Eksekutif.  Dwight D. Eisenhower merupakan presiden pertama yang memindahkan meja ini dari Pejabat Oval, dan dikembalikan semula oleh John F. Kennedy dan kemudian oleh Jimmy Carter.

Meja kedua yang dikenali sebagai Meja Grinnell atau Meja Ratu Victoria, juga telah dibuat daripada kayu bekas kapal HMS Resolute. Meja yang lebih kecil ini diserahkan oleh janda kepada Henry Grinnell pada tahun 1880 bagi menghargai sumbangan dan kemurahan hati suami beliau dalam pencarian Franklin. Pada tahun 1983, ia telah diserahkan kepada Muzium Paus New Bedford dan kini merupakan sebahagian daripada kpleksi mereka yang terletak di New Bedford, Massachusetts.

Meja ketiga atau lebih kepada sebuah meja tulis, telah diserahkan kepada Ratu Victoria; ia kekal menjadi sebahagian daripada Koleksi Diraja dan kini berada dalam pinjaman jangka panjang kepada Muzium Tentera Laut Diraja di Portsmouth.

HMS Resolute dalam media popular

Sebuah novel pada tahun 2007 berkenaan HMS Resolute ditulis oleh Elizabeth Matthews adalah berkenaan dengan penemuan Resolute oleh nelayan ikan paus bernama George Henry.

HMS Resolute merupakan sebahagian daripada plot jalan cerita dalam filem  National Treasure: Book of Secrets. Kaitan di antara dua buah meja ini menyerlahkan sebuah rahsia yang disembunyikan dalam versi Patung Liberty di Île aux Cygnes, Paris, Perancis. Anekdot "These twins stand resolute to preserve what we are looking for" merujuk kepada kembar meja Resolute yang diperbuat daripada kayu kayan kapal, di mana sebuah darinya terletak di Rumah Putih manakala sebuah lagi di Muzium Tentera Laut Diraja di Portsmouth (meskipun di dalam filem ini meja ini terletak di Istana Buckingham).

Buku berjudul Resolute, ditulis oleh Martin Sandler dilengkapi dengan fakta-fakta sejarah kesemua penjelajahan berbeza yang dilakukan oleh John Franklin, dengan Resolute adalah satu di antaranya.